CELEX: 32019R0646
Language: fi
Date: 2019-04-15 00:00:00
Title: Komission täytäntöönpanoasetus (EU) 2019/646, annettu 15 päivänä huhtikuuta 2019, tiettyjen tavaroiden luokittelusta yhdistettyyn nimikkeistöön

25.4.2019   
               
               
                  FI
               
               
                  Euroopan unionin virallinen lehti
               
               
                  L 110/10
               
            
         KOMISSION TÄYTÄNTÖÖNPANOASETUS (EU) 2019/646,
         annettu 15 päivänä huhtikuuta 2019,
         tiettyjen tavaroiden luokittelusta yhdistettyyn nimikkeistöön
         EUROOPAN KOMISSIO, joka
         ottaa huomioon Euroopan unionin toiminnasta tehdyn sopimuksen,
         ottaa huomioon unionin tullikoodeksista 9 päivänä lokakuuta 2013 annetun Euroopan parlamentin ja neuvoston asetuksen (EU) N:o 952/2013 (1) ja erityisesti sen 57 artiklan 4 kohdan ja 58 artiklan 2 kohdan,
         sekä katsoo seuraavaa:
         
                     (1)
                  
                  
                     Neuvoston asetuksen (ETY) N:o 2658/87 (2) liitteenä olevan yhdistetyn nimikkeistön yhdenmukaisen soveltamisen varmistamiseksi on tarpeen antaa tämän asetuksen liitteessä esitetyn tavaran luokittelua koskevia säännöksiä.
                  
               
                     (2)
                  
                  
                     Asetuksessa (ETY) N:o 2658/87 vahvistetaan yhdistetyn nimikkeistön yleiset tulkintasäännöt. Näitä sääntöjä sovelletaan myös kaikkiin muihin nimikkeistöihin, jotka perustuvat kokonaan tai osittain yhdistettyyn nimikkeistöön taikka joissa siihen mahdollisesti lisätään alajakoja ja jotka vahvistetaan unionin erityissäännöksillä tavaroiden kauppaa koskevien tariffimääräysten tai muiden toimenpiteiden soveltamiseksi.
                  
               
                     (3)
                  
                  
                     Mainittujen yleisten tulkintasääntöjen mukaan on tämän asetuksen liitteen taulukossa olevassa sarakkeessa 1 esitetty tavara luokiteltava sarakkeen 2 CN-koodiin sarakkeesta 3 ilmenevin perustein.
                  
               
                     (4)
                  
                  
                     On aiheellista säätää, että sitovien tariffitietojen haltija voi asetuksen (EU) N:o 952/2013 34 artiklan 9 kohdan mukaisesti vielä tietyn ajan käyttää sellaisia sitovia tariffitietoja, jotka on annettu tässä asetuksessa tarkoitetusta tavarasta mutta jotka eivät ole tämän asetuksen säännösten mukaisia. Mainitun ajan olisi oltava kolme kuukautta.
                  
               
                     (5)
                  
                  
                     Tässä asetuksessa säädetyt toimenpiteet ovat tullikoodeksikomitean lausunnon mukaiset,
                  
               ON HYVÄKSYNYT TÄMÄN ASETUKSEN:
         
            1 artikla
            Liitteenä olevan taulukon sarakkeessa 1 esitetty tavara luokitellaan yhdistetyssä nimikkeistössä mainitun taulukon sarakkeen 2 CN-koodiin.
         
         
            2 artikla
            Sitovia tariffitietoja, jotka eivät ole tämän asetuksen säännösten mukaisia, voidaan käyttää asetuksen (EU) N:o 952/2013 34 artiklan 9 kohdan mukaisesti vielä kolmen kuukauden ajan tämän asetuksen voimaantulosta.
         
         
            3 artikla
            Tämä asetus tulee voimaan kahdentenakymmenentenä päivänä sen jälkeen, kun se on julkaistu Euroopan unionin virallisessa lehdessä.
         
         
            Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
            Tehty Brysselissä 15 päivänä huhtikuuta 2019.
            
               
                  Komission puolesta,
               
               
                  puheenjohtajan nimissä
               
               Stephen QUEST
               
                  Pääjohtaja
               
               
                  Verotuksen ja tulliliiton pääosasto
               
            
         
         
            (1)  EUVL L 269, 10.10.2013, s. 1.
         
            (2)  Neuvoston asetus (ETY) N:o 2658/87, annettu 23 päivänä heinäkuuta 1987, tariffi- ja tilastonimikkeistöstä ja yhteisestä tullitariffista (EYVL L 256, 7.9.1987, s. 1).
      
      
         
            LIITE
            
                        Tavaran kuvaus
                     
                     
                        Luokittelu
                        (CN-koodi)
                     
                     
                        Perusteet
                     
                  
                        (1)
                     
                     
                        (2)
                     
                     
                        (3)
                     
                  
                        Valuteräksestä valmistettu telalenkkiyhdistelmä (nk. perusketju), joka koostuu pulteilla/liitoskappaleilla yhdistetyistä telalenkeistä. Lenkkeihin on porattu reikiä suorakulmaisten levyjen (nk. telakenkien/-lappujen) kiinnittämiseksi niihin. Levyt eivät ole tavarassa mukana esitettäessä sitä tullille.
                        Kun otetaan huomioon tavaran suunnittelu ja erityisesti se, että siinä on ”telakenkien/-lappujen” kiinnittämiseen tarkoitettuja porattuja reikiä, se voidaan tunnistaa telaketjuksi (joka sekä välittää työntövoimaa että kannattaa telaketjulla liikkuvaa konetta), joka soveltuu käytettäväksi yksinomaan tai pääasiallisesti nimikkeen 8429  maansiirtokoneissa.
                        (Ks. kuva) (*1)
                        
                     
                     
                        8431 49 20 
                     
                     
                        Luokittelu määräytyy yhdistetyn nimikkeistön 1 ja 6 yleisen tulkintasäännön määräysten, XV jakson 1 huomautuksen f alakohdan, XVI jakson 2 huomautuksen b alakohdan sekä CN-koodien 8431 , 8431 49  ja 8431 49 20  nimiketekstien mukaisesti.
                        Tavara on objektiivisten ominaisuuksiensa perusteella tunnistettavissa osaksi, joka soveltuu yksinomaan tai pääasiasiallisesti käytettäväksi nimikkeen 8429  koneissa ja laitteissa (ks. myös harmonoidun järjestelmän luokittelusuositus 8431.49/1). Tavaran objektiiviset ominaisuudet (koko ja muoto) ovat samat kuin nimikkeen 8429  koneissa ja laitteissa käytettäväksi tarkoitetulla telaketjulla. Sen vuoksi luokittelu nimikkeeseen 7315  rauta- tai teräsketjuksi ei tule kyseeseen.
                        Tavara on sen vuoksi luokiteltava CN-koodiin 8431 49 20  muuksi valuraudasta tai -teräksestä valmistetuksi osaksi, joka soveltuu käytettäviksi yksinomaan tai pääasiallisesti nimikkeiden 8425 –8430  koneissa ja laitteissa.
                     
                  
               
            
               (*1)  Kuva on ainoastaan ohjeellinen.